* 30.5.2014

**[MLADINA](http://www.mladina.si/)**

**Maks, vezni igralec mesta**

20. 12. 2013



V soboto, 21. decembra 2013, bo ob 20. uri v Gledališču Glej potekala predstavitev knjige Maks, vezni igralec mesta, ki sta jo pripravili Knjižnica Mestnega gledališča ljubljanskega in Gledališče Glej. Ob predstavitvi knjige, v kateri je [tudi[http://cdncache-a.akamaihd.net/items/it/img/arrow-10x10.png](http://www.mladina.si/152227/maks-vezni-igralec-mesta/)](http://www.mladina.si/152227/maks-vezni-igralec-mesta/) spremna beseda pesnika Esada Babačića, bo potekal tudi spremljevalni program. Lani je slovenski kulturni prostor izgubil eno svojih najvidnejših osebnosti – Maksa Soršaka. Temu je marsikdo priznaval enciklopedično poznavanje gledališča in umetnosti, s svojimi poglobljenimi in lucidnimi opazovanji pa je predstavljal neomajnega borca za izboljšanje družbenega in materialnega položaja umetnikov in ostalih delujočih v kulturi.

Njegova življenjska pot je med drugim vsebovala tudi skoraj deset let dela v Gledališču Glej in sodelovanje z večjim delom nevladnih organizacij na področju uprizoritvenih umetnosti, svoj pečat pa je pustil tudi v Moderni galeriji, kjer je delal od leta 1997. Lanskoletni šok ob izgubi večnega podpornika kulturnega dogajanja in izkazana podpora pri izvedbi dobrodelnih dogodkov z njegovim imenom sta bili popotnici pri snovanju knjige Maks, vezni igralec mesta.

Omenjena knjiga predstavlja [zbirko[http://cdncache-a.akamaihd.net/items/it/img/arrow-10x10.png](http://www.mladina.si/152227/maks-vezni-igralec-mesta/)](http://www.mladina.si/152227/maks-vezni-igralec-mesta/) spominov, ki so jih prispevali njegovi prijatelji in sodelavci v različnih življenjskih obdobjih. Knjiga v izdaji Knjižnice Mestnega gledališča ljubljanskega in Gledališča Glej bo odstrla vpogled v Soršakovo vsestransko delovanje v kulturi in se poklonila spominu na njegovo izjemno, vselej povezovalno in ustvarjalno naravo.

Datum predstavitve knjige z urednicama Petro Pogorevc in Ingo Remeta ni izbran naključno, saj je bil 21. december Soršakov rojstni dan. Predstavitev knjige bosta obogatila [tudi[http://cdncache-a.akamaihd.net/items/it/img/arrow-10x10.png](http://www.mladina.si/152227/maks-vezni-igralec-mesta/)](http://www.mladina.si/152227/maks-vezni-igralec-mesta/) spremljevalni program in zabava, ki se ji Maks Soršak ne bi nikoli odrekel.